
ANUNCI PLANS D’OCUPACIÓ DE MONTCADA I REIXAC

OFERTA DE TREBALL TEMPORAL:
8 AGENTS CÍVICS
REQUISITS OBLIGATORIS DE LES PERSONES ASPIRANTS:
· Tenir la nacionalitat espanyola o d'un estat membre de la UE, o bé, estrangera amb permís de residència i treball vigent que permeti la contractació laboral a Espanya
· Estar inscrit/a al Servei d'Ocupació de Catalunya (SOC) com a demandant d'ocupació no ocupat/da (DONO) en el moment de presentació de la sol·licitud. Aquesta situació s’ha de mantenir durant tot el procés de selecció i fins el dia de la incorporació al lloc de treball. 
· Tenir complerts els 16 anys i no superar l'edat de jubilació forçosa.
· No haver participat, en els últims 12 mesos, en un pla d'ocupació de l'Ajuntament de Montcada i Reixac, excepte aquelles persones que s'hagin incorporat als plans d'ocupació amb una prestació de serveis inferior a sis mesos i/o personal que hagi desenvolupat funcions de coordinació i gestió del projecte dels plans d’ocupació.
· Titulació de Graduat Escolar/ESO o equivalent. Les persones aspirants estrangeres hauran d’estar en possessió d’algun dels títols reconeguts a Espanya, de conformitat amb el que s’estableix a la normativa vigent en la matèria, o tenir concedida la corresponent homologació per l’autoritat competent en la matèria.
· Acreditació documental de nivell mínim C1 de llengua catalana o equivalent. (*)
· [bookmark: _Hlk219972434]Acreditació documental de formació en competències digitals: s'admetran certificats de formació en competències digitals, ACTIC bàsic o un nivell superior o equivalent. (*) (**)
(*) En cas de no acreditar-se s’haurà de realitza la prova específica.
(**) La Comissió Tècnica de Selecció queda facultada per no valorar els mèrits que s’hagin quedat obsolets en els continguts, per la seva antiguitat o per no estar vigents.
QUINS ALTRES ASPECTES ES VALORARAN?
· Experiència relacionada amb l’ocupació a desenvolupar.
· Formació tècnica específica, complementària, relacionada amb el lloc de treball.
FUNCIONS A DESENVOLUPAR COM A AGENTS CÍVICS:
· Divulgar i promoure el civisme entre la ciutadania usuària d'espais i serveis públics (transports públics, parcs i jardins, carrers amb alta afluència de gent, ús de bicicletes i patins elèctrics per voreres, etc.).
· Col·laborar en les accions de divulgació de la cultura cívica entre les persones usuàries d'espais públics, dins el marc de campanyes i polítiques públiques afins, per tal que es faci un ús correcte dels drets i deures dels ciutadans a la via pública.
· Desenvolupar activitats d'acompanyament en l'ús d'espais públics a grups específics o a persones dependents que ho requereixin (gent gran, jovent de l’institut, infància, etc.).
· Informar verbalment aquelles conductes incíviques, i de vegades conflictives, i posar-se en contacte amb altres serveis de seguretat públics.
· Facilitar informació d'interès pràctic.
· Comunicar als serveis municipals l'ús deficitari, de la via pública, d'equipaments i instal·lacions perquè es faci la seva reparació o substitució.
· Atenció personal, telefònica i telemàtica de les preguntes, comentaris i queixes de la ciutadania.
· Altres tasques de caire administratiu derivades de la implementació del projecte.
· I, en general, totes aquelles de caràcter similar que li siguin atribuïdes.
Els/les agents cívics prestaran els seus serveis en tot el municipi de Montcada i Reixac i tindran com a lloc de referència la seu de l’Ajuntament de Montcada i Reixac, situada a l’avinguda de la Unitat, núm. 6, o bé les seus de les regidories responsables de la seva coordinació.
DURADA DEL CONTRACTE / JORNADA / HORARI / RETRIBUCIÓ MENSUAL:
	Durada
	Amb data d'inici prevista el 9 de desembre de 2026 i per un període de contractació de sis mesos.

	Jornada
	5h i 36m. (80% de jornada completa)

	Horari
	Flexible de forma habitual de dilluns a divendres, matí/tarda amb possibilitat d'alguns caps de setmana i festius.

	Retribució
	1.481,39€ bruts (aprox.) i  dos  pagues  extres  en  aplicació  del RD 8/2010, que es rebran en proporció al temps meritat.


QUÈ HAIG DE FER PER PODER PARTICIPAR AL PROCÉS DE SELECCIÓ?
Presentar mitjançant instància genèrica, el formulari sol·licitud, disponible a la web municipal juntament amb la documentació requerida (tant la documentació obligatòria, com la complementària si es té).
Les persones aspirants trobaran tota la informació relativa a la convocatòria específica, a la web municipal / Temes / Montcada Avança 
Preferentment es sol·licita que la tramitació es realitzi de forma telemàtica per participar al procés de selecció.
Per la tramitació telemàtica cal disposar d’una identificació digital. Si no es té, es pot obtenir fàcilment l’IdCAt Mobil (https://idcatmobil.seu.cat)
Un cop s’ha accedit, cal clicar en l’enllaç del lloc de treball al que es vol optar, per tramitar la candidatura.
[image: ]Es podrà fer presencialment amb caràcter excepcional. Només per aquells casos que no disposin dels mitjans necessaris per fer la tramitació telemàtica. La tramitació de manera presencial es podrà fer a l’Oficina d’Atenció Ciutadana (OAC), dins de l’horari d’atenció (de 9 a 14 h). ubicada a l’Avinguda de la Unitat, 6 de Montcada i Reixac.
També es podrà presentar per els mitjans que estableix l’article 16 de la Llei 39/2015. En el cas que s’opti per aquesta opció, dins del període establert de presentació de sol•licituds caldrà que la persona aspirant enviï un correu electrònic amb confirmació de rebuda a l’adreça següent oac@montcada.org, amb la indicació de les dades de la persona que ha presentat la sol•licitud, la forma de presentació i la data, adjuntant còpia de la sol•licitud i de la documentació presentada.
[image: ]La sol·licitud ha de declarar, sota la responsabilitat de la persona aspirant, que compleix amb tots els requisits per participar establerts al criteri general tercer dels criteris generals reguladors dels processos de selecció personal temporal dels plans d’ocupació de l’ajuntament de Montcada i Reixac i a la convocatòria específica. 
La veracitat de les dades que es facin constar en aquesta sol·licitud és responsabilitat de la persona que concorri al procés de selecció, comprometent-se a provar les dades que consten en la sol·licitud quan li siguin requerides, com també la resta de documents establerts com a requisits per participar en la convocatòria específica. S’haurà de presentar una sol·licitud per cada lloc de treball al que la persona vulgui presentar la seva candidatura.
QUINA DOCUMENTACIÓ OBLIGATÒRIA CAL PRESENTAR?
· Formulari de sol·licitud complimentat i signat.
· Fotocòpia NIF/NIE vigent (totes les cares).
· Currículum vitae actualitzat. El currículum haurà de mostrar de forma clara la/es categoria/es professional/es que ha desenvolupat la persona i una descripció de les funcions, tasques desenvolupades i responsabilitats, acompanyat dels documents acreditatius del currículum com contractes, certificats de funcions realitzades o altres.
· Informe de Vida laboral actualitzat. Expedit durant els darrers 3 mesos màxim des de la data de finalització del període de presentació de sol·licituds. En el cas de no haver treballat mai, caldrà presentar “l’Informe de situació actual del treballador”.
· Document d’alta i/o renovació de la demanda d’ocupació al SOC vigent (Document DARDO).
· Fotocòpia de la Titulació oficial d’accés a la convocatòria (totes les cares).
· Fotocòpia de l’Acreditació nivell C1 de llengua catalana o equivalent (en cas de no acreditar-se s’haurà de realitzar la prova especifica).
· Fotocòpia de l’acreditació de competències digitals (en cas de no acreditar-se s’haurà de realitzar la prova especifica).
DOCUMENTACIÓ COMPLEMENTARIA QUE ES POT PRESENTAR:
La documentació complementaria que s’aporti per la persona aspirant sobre la seva situació laboral, social, socioeconòmica i familiar serà tinguda en compte per la valoració de la seva candidatura una vegada el candidat sigui admès al procés:
[image: ]Justificant de convivència, només per a persones que resideixen i estan empadronades fora del Municipi de Montcada i Reixac (*). Aquest document es imprescindible per poder fer la valoració de la situació de la unitat familiar o de convivència.
[image: ]Darrera nòmina de totes les persones membres de la unitat familiar amb ocupació. Totes les persones membres de la unitat familiar majors de 16 anys sense ocupació, inclosa la persona sol·licitant, hauran d’aportar, segons correspongui el Certificat de la percepció o no (negatiu) de prestació actual (SEPE), el Certificat pensionista (INSS) i el certificat de prestacions de caire social (GENERALITAT), acreditatius de la percepció o no de les corresponents prestacions o subsidis.
[image: ]Si s’escau, informe de vida laboral actualitzat de les persones membres de la unitat familiar aturades.
[image: ]Si s’escau, justificant de la quantia econòmica de pensió d’aliments i/o pensió compensatòria
[image: ]
Si s’escau, acreditació de la situació de víctima de violència de gènere


Si s’escau, fotocòpia del carnet de família monoparental i/o nombrosa.

Si s’escau, resolució de reconeixement de grau de discapacitat (Targeta acreditativa de la discapacitat o Resolució final de reconeixement de grau de discapacitat), de la persona sol·licitant i/o membre/s de la unitat familiar.
[image: Cheque Servicio - Innova Asistencial]
Si s’escau, resolució de reconeixement de grau de dependència de la persona sol·licitant i/o membre/s de la unitat familiar.
[image: ]
Si s’escau, informe que mostri que la persona aspirant o els membres de la unitat familiar o convivencial tenen un expedient obert i son objecte de suport amb Serveis Socials només per a persones que resideixen i estan empadronades fora del Municipi de Montcada i Reixac. (*)
[image: ]Si s’escau, document que mostri la condició de persona usuària activa d’un Servei Local d’ocupació o entitat de caire social orientat a la recerca de feina i d’ haver realitzat alguna gestió relacionada amb la recerca de feina durant l’últim any.
[image: ]Les persones que estiguin donades d’alta al Servei Local d’Ocupació de Montcada i Reixac podrem realitzar la consulta.  (*)
[image: Ilustración de Icono De Experiencia Laboral y más Vectores Libres de  Derechos de Actuación - Representación - Actuación - Representación,  Asociación, Bolsa - Objeto fabricado - iStock]Si s’escau, fotocòpia de la formació tècnica complementària relacionada amb el lloc de treball a cobrir.
Si s’escau, fotocòpia de la documentació sobre l’experiència laboral relacionada amb el lloc de treball a cobrir.
(*) Les persones aspirants, residents a Montcada i Reixac, trobaran al  “Formulari de Sol·licitud” una autorització per  tal que l’Ajuntament pugui accedir a les dades internes relatives al Padró, al Servei Local d’Ocupació i a Serveis Socials del municipi. Les persones aspirants que no ho autoritzin, hauran d’aportar la documentació justificativa requerida, perquè pugui ser valorada. En cas de no presentar-la, els mèrits o circumstàncies que depenguin d’aquesta acreditació de la unitat de convivència no seran objecte de valoració.
	[bookmark: _Hlk220410461][image: ]Les persones aspirants,  trobaran als “Criteris generals reguladors dels processos de selecció personal temporal dels plans d’ocupació de l’Ajuntament de Montcada i Reixac”, dins l’apartat 4. Publicitat, termini, forma de presentació i documentació requerida la informació necessària per la preparació i l’obtenció de la documentació requerida i complementària.



TERMINI DE PRESENTACIÓ DE SOL·LICITUDS:
	[bookmark: _Hlk220410615][image: ]
	El termini de presentació del formulari de sol·licitud i de la documentació per participar en el procés de selecció serà del 15/09/2026 al 29/09/2026 ambdós inclosos (10 dies hàbils).



CRITERIS ESPECÍFICS DE LA CONVOCATÒRIA:
Cadascun dels projectes d’experienciació laboral implicarà:
· Contractació laboral de persones treballadores en situació d’atur no ocupades (DONO).
· Formació obligatòria: mínim de 15h de competències transversals.
· Un mínim de 2 hores d’orientació i acompanyament en la recerca activa de feina, de manera individualitzada. 
· Participació dels actes de presentació i clausura del projecte.
NORMATIVA REGULADORA APLICABLE:
Aquest procés, es regeix pels “Criteris generals reguladors dels processos de selecció de personal temporal dels plans d’ocupació de l’Ajuntament de Montcada i Reixac que es troben penjats a web municipal / Temes / Montcada Avança. (Aprovades per la JGL de 24/10/2023, publicat anunci al BOPB 02/11/2023.)
Així mateix, tot el projecte  s’ha definit  tenint en compte les bases del Catàleg 2024-2027: Xarxa de Governs Locals 2025 de la Diputació de Barcelona del recurs de fons de prestació per a Plans locals d'ocupació.
Els requisits específics de la convocatòria del lloc de treball a cobrir es troben regulades al present Anunci.
Per qualsevol informació relativa als processos de selecció, les persones interessades poden adreçar-se a la web municipal / Temes / Montcada Avança. També es poden fer consultes a la Regidoria de Desenvolupament Econòmic Local de Montcada i Reixac al correu electrònic promocioeconomica@montcada.org.

Acció subvencionada totalment amb càrrec a l’ajut atorgat en el marc dels Plans locals d'ocupació per als anys 2025-2027, en el marc de la convocatòria del Catàleg 2025 del Pla de cooperació Xarxa de Governs Locals 2024-2027 de la Diputació de Barcelona.

